laion/Wikipedia-Exotic huggingface dataset:
ხევსურული სახლი

ხევსურული სახლი — საცხოვრებელი სახლი გავრცელებული პირიქითა და პირაქეთა ხევსურეთის სოფლებში. აღმოსავლეთ საქართველოს მთიანეთში საცხოვრებლის ერთი ყველაზე გავრცელებული ტიპთაგანია ციხე-სახლი, რომელიც ახლოს დგას სვანეთისა და მთის რაჭის ციხე-სახლებთან. ერთმანეთთან უფრო ახლოა ხევსურეთისა და თუშეთის ციხე-სახლები, რამდენადმე განსხვავებულია ხევისა და მთიულეთის სახლებისაგან. პირიქითა ხევსურეთში ციხე-სახლს ქვითკირი ეწოდება. იგი ოთხსართულიანია. სართულები ერთმანეთს მისადგმელი კიბით და ჭერში დატოვებული ასაძრომებით („საკვამით“) უკავშირდება. ყოველ სართულში თითო ოთახია, ოთახებს სარკმლები არ აქვს და მათ მაგივრობას სათოფურები სწევს, ამიტომ ყველა სადგომი ბნელია. სახლის ორი სართული საქონლისთვისაა განკუთვნილი. სულ ქვემოთა („ძირისთვალი“) საძროხეა, მეორე — საცხვარე. მესამე და მეოთხე სართულები საცხოვრებელია. მესამე სართულში („შუათვალი“) გამართული იყო კერა. მეოთხე სართულს — ზედათვალს ოთხივე კედელზე, გარედან მიშენებული აქვს სათოფურებიანი ჩარდახი. სართულშუა გადახურვა და სახურავი ბრტყელია. პირაქეთა ხევსურეთში გავრცელებულია ტერასისებრი სახლების სხვადასხვა ვარიანტი, რომელიც სვანეთისა და მთის რაჭისაგან განსხვავებით, ხევსურეთში, მთიულეთსა და ხევში გვხვდება. ასეთ სახლებში ზედა სართულის ფასადი, ქვედა სართულის ფასადთან შედარებით, უკანაა დახეული, რის გამოც ქვედა სართულის ბანი ზედა სართულისათვის ტერასას წარმოადგენს. ტერასისებრი ტიპის ნაგებობაა კალოიანი სახლი. იგი უმეტესად სამსართულიანია. ხშირად აშენებულია ფერდობზე, რის გამოც სართულების ნაწილი მიწაშია შეჭრილი. პირველი სართული („სახლი“) ჯალაბობისა და პირუტყვისათვისაა განკუთვნილი. აქ ერთმანეთისგან დაწნული კედლებით გამოყოფილია: საცხოვრებელი ნაწილი, საძროხე, პროდუქტების დასამზადებელი ოთახი („სენე“) და სამეურნეო დანიშნულების სხვა ოთახები. მეორე სართული („ჭერხო“) მამაკაცთა სადგომია და ადამიანის და საქონლის საკვების საცავი, მესამეზე ე. წ. მაღალი ბანია, სადაც ზამთრობით ყინულზე პურს ლეწავენ. აქვეა, ბანის უკან „დაფარული კალო“ — ფარდული ბარგის (საჭურველის, იარაღის) შესანახად. საცხოვრებელი პირობებისა და სამეურნეო საქმიანობის მოხერხებულობის მხრივ, კალოიანი სახლი, ციხე-სახლთან შედარებით, რა თქმა უნდა წინ გადადგმული ნაბიჯია, მაგრამ აქ გამოთიშულია თავდაცვის ფუნქცია. ხევსურეთში გავრცელებულია ასევე საბძლური სახლი. ესაა დამხმარე ნაგებობა, რომელსაც იყენებდნენ მსხვილფეხა საქონლის შესაფარად. სახელდობრ, როდესაც კალოიანი სახლის ჭერხოში საქონლის საკვები გამოიცლეოდა, ხევსური თავის საქონელთან ერთად საბძლურ სახლში გადადიოდა, რომელიც სოფლის განაპირას ჭალაში იდგა. საბძლური სახლი ქვისაა, ერთსართულიანი, აქვს ორკალთა სახურავი. ხევსურეთში გვხვდება სოფლები, რომლებშიც ცალკეული სახლები იმდენად მჭიდროდაა შეჯგუფული, რომ მეკომურების გარჩევაც შეუძლებელია. შუა საუკუნეების საქართველოს მთიანეთის სამშენებლო ხელოვნების შესანიშნავი ძეგლია ციხე-სოფელი შატილი, რომელიც პირიქითა ხევსურეთში, საქართველო-ინგუშეთის საზღვარზე მდებარეობს. სოფელი ერთიან ბლოკადაა გადაქცეული და ერთ მთლიან ციხეს წარმოადგენს. სახლები ძელებისგან შეკრული ფიცარნაგებით — გადასასვლელებით იყვნენ დაკავშირებული, რომელთა მეშვეობით, მტრის შემოჭრის შემთხვევაში, შესაძლებელი იყო მთელი სოფლის შემოვლა. საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 16-17.
თბილისის ვილაიეთის დიდი დავთარი

თბილისის ვიალეთის დიდი დავთარი (თაჰრირ დევთერ; თურქ. Defteri Mufassal Vilayeti Tiflis) — 1728 წელს, ოსმალობის პერიოდში ოსმალო მოხელეთა მიერ ფისკალური მიზნით შედგენილი ქართლის სამეფოს აღწერის დავთარი. „დავთარში“, რომელიც წარმოდგენილია ორ წიგნად, აღნუსხულია 1600-მდე ერთეული. ორივე იწყება აღწერილი სოფლების სახელთა სარჩევით. წიგნი I მოიცავს გორის ყაზას დაქვემდებარებულ საციციანოს (34 სოფ.), პეტრეს (41 სოფ.), საამილახოროს (163 სოფ.), არაგვისა და ქსნის (52 სოფ.) ნაჰიეებს, მუხრანის ლივას (45 სოფ.), თრიალეთის ყაზას (83 სოფ.), გომარეთს (17 სოფ.), გუჯარეთს (16 სოფ.), ყაიყულის (51 სოფ.), ავლაბრის (12 სოფ.) ნაჰიეებს; წიგნი II – საბარათიანოს (524 სოფ.), ბაიდრის (56 სოფ.), დემირჩი ჰასანლის (80 სოფ.) ნაჰიეებს, სომხითის ლივის (132 სოფ.), ტაშირის (47 სოფ.) და ფანბაკის ნაჰიეებს (91 სოფ.), აღჯაყალას ლივას (64 სოფ.), ინჯას (56 სოფ.), ჩოვდარის (64 სოფ.), აღსთა აბადის (76 სოფ.), თურქითის (34 სოფ.) ნაჰიეებს. საძიებელს მოჰყვება ძირითადი ტექსტი – სოფლების და სხვა საგადასახადო პუნქტების სახელები, გადასახადის გადამხდელთა და კომლის უფროსთა საკუთარი და მამის სახელები, იშვიათად აღნიშნულია მათი ხელობასაქმიანობა. ჩამოთვლილია სოფლის მეურნეობის პროდუქტთა სახელები, გადასახადების სახეობები, მათი რაოდენობა და ღირებულება. მოცემულია შეწერილი გადასახადის ფულადი ჯამი. დავთარი განსაკუთრებით მნიშვნელოვანია საკუთრივ თბილისის ისტორიის, გეოგრაფიის, ონომასტიკის, ეკონომიკის, ეთნოგრაფიული შედგენილობისა და საქალაქო ყოფის შესასწავლად. ქალაქი აღწერილია უბნებისა (ციხის რაბათი, თოფხანე, დაბაღხანე და სხვ.) და სამრევლოების (სიონი, ანჩისხატი, ვანქი, ფეთხაინი და ა.შ.) მიხედვით. თანაბრად განვითარებული ჩანს ვაჭრობა, მრეწველობა და სოფლის მეურნეობა. აღნიშნულია მოხელეთა (მ. შ. ოსმალოთა) საქმიანობა და გასამრჯელოს ოდენობა. დავთარი ოსმალობის ხანის (1723–35) ქართლის სოც. ვითარების, ეკონომიკის, ტოპონიმიკის, ეთნიკური შედგენილობისა, კონფესიური ვითარებისა და სხვათა შესასწავლად მნიშვნელოვანი წყაროა. დავთარი დაცულია თურქეთის პრემიერ-მინისტრის სამმართველოს არქივში. ენციკლოპედია „საქართველო“, ტ. 1, თბ., 1997. — გვ. ც. აბულაძე.. ენციკლოპედია თბილისი, თბ., 2002 Тифлис Əjaлетинин Муфəссəл Дəфтəри (Борчалы вə Газах, Кириш, терҹумə вə гəjдлəрин муəллифи Шаhин Мустафаjев), Бакы, 2001; 1728 წლის თბილისის ვილაიეთის დიდი დავთარი. ოსმალური ტექსტის ფაქსიმილე ქართული თარგმანით გამოსცეს ს. ჯიქიამ და ნ. შენგელიამ, წგ. 1, თბ., 2009 1728 წლის თბილისის ვილაიეთის დიდი დავთარი. ოსმალური ტექსტის ფაქსიმილე ქართული თარგმანით გამოსცეს ს. ჯიქიამ და ნ. შენგელიამ, წგ. 2, თბ., 2010
ფოსო (მხარე)

ფოსო, ჩუღურეთი — საქართველოს ისტორიულ-გეოგრაფიული მხარე, წარმოადგენდა კარწახის ტბის გარშემო არსებულ ტაფობს. იგი ემიჯნება ჯავახეთის წყალის აუზს და ქმნის დამოუკიდებელ ორგანიზმს. ფოსოში იდგა ჯავახეთის წყაროსთავის ტაძარი, რომელიც აღნიშნული რეგიონის საეპისკოპოსო კათედრას წარმოადგენდა. ფოსოს ჩრდილოეთიდან საზღვრავდა ჯავახეთი-ფოსოს შორის წყალგამყოფი ზოლი, დასავლეთით მტკვარი, აღმოსავლეთით ყარსის მთები და სამხრეთით კანიონი სადაც ქაჯის ციხეა განთავსებული. „მესხური დავითნის ქრონიკაში“ ფოსო აქტიურ მოქმედებათა ობიექტია: „კოკოლა თავის ძმის-წულსა და ბატონს მანუჩარს შემოჰფიცა, ქაჯის-ციხე უკმოუჭირა, მერმე ფიცი გაუტეხა...“, „...გავილაშქრეთ ენკენისთუს ნახევარს და ქაჯის-ციხეს მივადეგით...“, „ბატონი მანუჩარ ჯავახეთს წავიდა, ფოსო და ჯავახეთი დაარბივა, და გურჰაქს ქაჯისციხე გაუბარაქიანა...“. როგორც ჩანს ფოსოს პროვინცია ძველად მჭიდროდ ყოფილა დასახლებული, ამჟამად კი რამდენიმე მცირედ დასახლებული სოფელიღა შემორჩა. მის დაცემებზე ცნობებს იძლევა „მესხური დავითნის ქრონიკა“. ვ. ბატონიშვილი, „საქართველოს გეოგრაფია“, ტფ., 1904, გვ. 217
X-Play

X Play (ადრე GameSpot TV და Extended Play) — სატელევიზიო პროგრამა ვიდეო თამაშების შესახებ, რომელიც ცნობილია მისი მიმოხილვებით. პროგრამა სხვადასხვა სატელევიზიო არხების მეშვეობით გადაიცემოდა რამდენიმე ქვეყანაში, ესენია: G4 (აშშ), G4 Canada (კანადა), FUEL TV (ავსტრალია), Ego (ისრაელი), GTX (იტალია), MTV (რუსეთი) და Solar Sport (ფილიპინები). 2012 წელს ცნობილი გახდა, რომ შოუ 2012 წლის შემდეგ შეწყვეტდა მაუწყებლობას. ფინალური ერთსაათიანი სერია გადაიცა 2013 წლის 23 იანვარს. ოფიციალური საიტი X-Play microsite to celebrate show re-launch დაარქივებული 2008-07-04 საიტზე Wayback Machine. X-Play-ის მიმოხილვების მონცემთა ბაზა დაარქივებული 2006-09-04 საიტზე Wayback Machine. „X-Play“ — კინოფილმების ინტერნეტ-მონაცემთა ბაზა (ინგლისური) ↑ Letter From the Editor: 11 Years & Counting - G4tv.com. დაარქივებულია ორიგინალიდან — 2010-01-02. ციტირების თარიღი: 2016-06-21. ↑ G4 Marks the End of AOTS and X-Play with Two-Month Farewells. G4tv.com (2012-10-26). დაარქივებულია ორიგინალიდან — 2013-05-25. ციტირების თარიღი: 2013-04-22.
შუაფხოს საჯარო სკოლა

შუაფხოს საჯარო სკოლა — საჯარო სკოლა სოფელ შუაფხოში. შუაფხოს საჯარო სკოლაში ამჟამად სწავლობს 17 მოსწავლე. ასწავლის 12 მასწავლებელი. სსიპ - დუშეთის მუნიციპალიტეტის სოფელ შუაფხოს საჯარო სკოლა დაარქივებული 2016-08-30 საიტზე Wayback Machine. ↑ 1.0 1.1 1.2 სსიპ - დუშეთის მუნიციპალიტეტის სოფელ შუაფხოს საჯარო სკოლა
გერმანიის ტელეკომი

გერმანიის ტელეკომი (გერმ. Deutsche Telekom AG) — ევროპის უმსხვილესი და მსოფლიოში სიდიდით მესამე გერმანული სატელეკომუნიკაციო კომპანია. მისი სათაო ოფისი მდებარეობს ბონში. Deutsche Telekom AG ჩამოყალიბდა 1996 წელს, როგორც ყოფილი სახელმწიფო საკუთრებაში არსებული მონოპოლია. 2013 წლის 31 დეკემბრამდე კომპანიის აღმასრულებელი დირექტორი იყო რენე ობერმანი. 2014 წლის 1 იანვრიდან კომპანიის აღმასრულებელი დირექტორია ტიმოთე ჰოტგესი. "Deutsche Telekom AG" ემსახურება 90 მილიონზე მეტ აბონენტს. თანამშრომელთა საერთო რაოდენობა - 234.89 ათასი ადამიანი (2005 წლის სექტემბერში - 243 ათასი.) ოფიციალური ვებ-გვერდი დაარქივებული 2016-05-24 საიტზე Wayback Machine.
იოზუა კიმიხი

იოზუა კიმიხი (გერმ. Joshua Kimmich; 8 თებერვალი 1995, როტვაილი, გერმანია) — გერმანელი ფეხბურთელი. მიუნხენის ბაიერნის ნახევარმცველი და მცველი. 2015 წლის 2 იანვარს ცნობილი გახდა,რომ კიმიხი ზაფხულიდან დაიწყებდა „ბაიერნში“ თამაშს. ამავე წლის 1 ივლისს „შტუტგარტმა“ გამოისყიდა კიმიხი და მალევე მიჰყიდა „ბაიერნს“. მოთამაშემ „ბაიერნთან“ 5–წლიან კონტრაქტს მოაწერა ხელი. 2015 წლის 12 სექტემბერს ჯოშუა „ბაიერნის“ დებიუტანტი იყო,მან „აუსბურგის“ წინააღმდეგ თამაშში, რომელიც დასრულდა ანგარიშით 2:1, ითამაშა ფილიპ ლამის მაგივრად. 2015 წლის 16 სექტემბერს კიმიხს აქვს დებიუტი უეფა-ს ჩემპიონთა ლიგაზე ჩემპიონთა, სადაც ის საბერძნეთის „ოლიმპიაკოსის“ წინააღმდეგ თამაშში 76–ე წუთზე შეხვედრაში, ჩაბი ალონსოს შეეცვალა. ბაიერნი გერმანიის საფეხბურთო ბუნდესლიგა: 2015–16, 2016–17, 2017–18, 2018–19, 2019–20 გერმანიის საფეხბურთო თასი: 2015–16, 2018–19, 2019–20 გერმანიის საფეხბურთო სუპერთასი: 2016, 2017, 2018, 2020 უეფა-ს ჩემპიონთა ლიგა: 2019–20 უეფა-ს სუპერთასი: 2020 ფიფა-ს მსოფლიო საკლუბო ჩემპიონატი: 2020 იოზუა კიმიხი — Soccerway იოზუა კიმიხი — National-Football-Teams.com იოზუა კიმიხი – უეფას ჩანაწერი (ინგლისური)
ამგუნის შრომით-გასწორების ბანაკი

ამგუნის შრომით-გასწორების ბანაკი (რუს. Амгу́ньский исправи́тельно-трудово́й ла́герь, შემოკლ. Амгуньла́г - ამგუნლაგი — ქვეგანყოფილება, რომელიც მოქმედებდა სსრკში შრომით-გასწორების დაწესებულებებში. ამგუნის შრომით-გასწორების ბანაკი შეიქმნა 1946 წელს. საბჭოთა შრომით-გასწორების ამ ბანაკში მთავრი სამმართველო მდებარეობდა სოფლური ტიპის დასახლებაში „სტარტი“ (ხაბაროვსკის მხარე), მოგვიანებით კი ხურმულის სადგურზე შორეული აღმოსავლეთის რკინიგზისა. (დღესდღეობით ამავე სახელწოდების დასახლება სახელად „ხურმული“ მდებარეობს ხაბაროვსკის მხარეში). ადამიანების მაქსიმალური ერთდროული რაოდენობა სასჯელაღსრულების ამ დაწესებულებაში 6 500 კაცი იყო. ამგუნის შრომით-გასწორების ბანაკი გაუქმებული იქნა 1947 წელს. ამგუნის შრომით-გასწორების ბანაკის მთავარ საწარმოო საქმიანობას წარმოადგენდა ბაიკალ-ამურის მაგისტრალის რკინიგზის გაყვანა-დაგება ამურის კომსომოლსკ-ურგალის მონაკვეთზე. მთავარი ქრონოლოგიური და ტექნიკური მონაცემები ამგუნის შრომით-გასწორების ბანაკის შესახებ
კანკაი

კანკაი (ცნობილი როგორც კანკაი მაი; ნეპალ. कन्काई नदी, ჰინ. कंकई नदी) — ტრანსსასაზღვრო მდინარე ინდოეთისა და ნეპალის ტერიტორიაზე. მდინარე მაჰანანდის შენაკადი. სიგრძე დაახლოებით 180 კმ, აუზის ფართობი 1148 კმ². სათავეს იღებს მაჰაბარატის მთებში, ნეპალში, ზღვის დონიდან დაახლოებით 3200 მეტრზე. მდინარის სახელი კანკაი, წარმოიშვა სანსკრიტული სიტყვისგან KANAKA, რაც ოქროს ნიშნავს. დიდი ხნის წინ ერთ-ერთი წმინდანი მედიტაციის მიზნით დასახლდა მდინარის ახლოს. ერთხელ წმინდანმა წყალში შენიშნა ოქროს ქვები, ამიტომ ამ მდინარეს დაარქვეს „კანაკავატი მაი“ ანუ „ღმერთები ოქროთი“. ↑ An overview of glaciers, glacier retreat and subsequent impacts in Nepal, India and China. WWF. ციტირების თარიღი: 2010-05-23.
რათუა-ხოლა

რათუა-ხოლა (ნეპალ.रतुवा खोला) — მდინარე ნეპალის აღმოსავლეთ ნაწილში. სათავეს იღებს სივალიკის მთებში (ნეპალში) და ჩაედინება მდინარე კანკაიში. Five Themes of Geography. Rivers. დაარქივებულია ორიგინალიდან — 2011-07-18. ციტირების თარიღი: 2016-06-22. Raut, Nigam. Rivers of Nepal. Naturally Nepal.
კლოდია პულქრა

კლოდია პულქრა (ლათ. Clodia Pulchra; დ. დაახლ. ძვ. წ. 54) — წარჩინებული რომაელი ქალბატონი, მომავალი იმპერატორის, ავგუსტუსის პირველი ცოლი. სახალხო ტრიბუნის, პუბლიუს კლოდიუს პულქერისა და ფულვიას ქალიშვილი. ეს უკანასკნელი, მოგვიანებით, ცოლად გაჰყვა მარკუს ანტონიუსს და კლოდიაც მისი გერი გახდა. კლოდიას ჰყავდა ორი ნახევარძმა: მარკუს ანტონიუს ანტილუსი და იულუს ანტონიუსი. მარკუს ანტონიუსი ფულვიას მესამე ქმარი იყო. იგი, კლოდიუს პულქერის მსგავსად, მოხარული იყო მიეღო ფულვიას ფული, რაც მას კარიერულ წინსვლაში დაეხმარებოდა. ძვ. წ. 44 წლის 15 მარტს კეისრის მკვლელობის შემდეგ, ანტონიუსმა ოქტავიანესა და ლეპიდუსთან ერთად მეორე ტრიუმვირატი ჩამოაყალიბა და პროსკრიფციები გამოსცა. პოლიტიკური ალიანსის განსამტკიცებლად, ფულვიამ ახალგაზრდა ოქტავიანეს ცოლად შესთავაზა კლოდია, ლეპიდუსმა კი თავისი ცოლის დისშვილი სერვილია. საბოლოოდ, ოქტავიანემ კლოდია აირჩია. მათი ქორწინების შესახებ ბევრი არაფერია ცნობილი და კლოდიას შესახებაც მხოლოდ მცირე ინფორმაციაა შემორჩენილი. როდესაც ოქტავიანემ კლოდიასთან განქორწინება ითხოვა, ფულვიამ მოქმედებაზე გადასვლა გადაწყვიტა. მან თავის მაზლთან, ლუციუს ანტონიუსთან ერთად, იტალიაში რვა ლეგიონი შეკრიბა ანტონიუსის უფლებებისათვის ოქტავიანესთან საბრძოლველად, რაც, მოგვიანებით, პერუზიის ომის სახელით გახდა ცნობილი. ფულვიასა და ანტონიუსის არმიამ მცირე დროით რომის დაკავებაც კი მოახერხა, მაგრამ, საბოლოოდ, პერუზიისაკენ (თანამედროვე პერუჯა) დაიხია. ოქტავიანემ ისინი ძვ. წ. 41-40 წლების ზამთარში ალყაში მოაქცია და შიმშილობის შედეგად, აიძულა დანებებოდნენ. ფულვია სიკიონში გადაასახლეს, სადაც იგი უეცარი დაავადებით გარდაიცვალა. ოქტავიანე გაეყარა კლოდიას, რათა დაქორწინებულიყო სკრიბონიაზე, რომელმაც მას ერთადერთი შვილი, იულია გაუჩინა. მისი ქორწინება კლოდიასთან ძალაში შესული არც არასდროს ყოფილა. ოქტავიანემ იგი დედამისთან დააბრუნა წერილითურთ, სადაც ფულვიას აუწყებდა, რომ მისი ქალიშვილი „ხელუხლებელი“ იყო. კლოდია პულქრას შემდგომი ბედი უცნობია. Jochen Bleicken: Augustus. Fest, Berlin 1998, S. 141 und 706–707, ISBN 3-8286-0027-1. (გერმანული) Stein: Claudius 390. In: Paulys Realenzyklopädie der klassischen Altertumswissenschaft. Bd. III 2, Stuttgart 1898, Sp. 2886f. (გერმანული) Клодия Пульхра (რუსული) ↑ სვეტონიუსი, თორმეტი კეისრის ცხოვრება, ღვთაებრივი ავგუსტუსი, 62 ↑ სვეტონიუსი, თორმეტი კეისრის ცხოვრება, ღვთაებრივი ავგუსტუსი 63 ↑ სვეტონიუსი, თორმეტი კეისრის ცხოვრება, ღვთაებრივი ავგუსტუსი 62; დიონ კასიუსი, რომის ისტორია 48. 5. 3.
Official PlayStation Magazine (ირლანდია)

Official PlayStation Magazine (ირლანდია) — ყოფილი ირლანდიური ყოველთვიური ვიდოე თამაშების ჟურნალი, რომელსაც გამოსცემდა კომპანია TP Mdia. პირველი ნომერი გამოვიდა 2000 წლის მაისის თვეში.
რაინერ ავსტრიელი

ერჰჰერცოგი რაინერ ავსტრიელი (გერმ. :Rainer von Österreich; დ. 30 სექტემბერი 1783, პიზა — გ. 16 იანვარი 1853, ბოლცანო) — ჰაბსბურგ-ლოთარინგიის დინასტიის წარმომადგენელი და ავსტრიის ერცჰერცოგი. ერცჰერცოგი რაინერი უფროსი ძმის ანტონ ვიქტორის 1835 წელს გარდაცვალების შემდეგ ლომბარდია-ვენეციის ვიცე-მეფე გახდა. 1848 წლიდან მან რეზიდენცია ბოლცანოში გადაიტანა და სათავე დაუდო ჰაბსბურგ-ლოთარინგიის დინასტიის “ერჰჰერცოგ რაინერის შტოს”. რაინერი გარდაიცვალა 1853 წლის 16 იანვარს. მშობლები: მამა: ლეოპოლდ II — იმპერატორი. დედა: მარია ლუდოვიკა — ესპანეთის ინფანტა. მეუღლე: ∞ 28 მაისი 1820 პრაღა — ელიზაბეთი (1800-1856, სავოია-კარინიანის პრინცის კარლო-ემანუელეს და მარია საქსონიელის ასული. და-ძმები: მარია თერეზია — საქსონიის დედოფალი. ფრანც II — იმპერატორი. ფერდინანდ III — ტოსკანას დიდი ჰერცოგი. მარია ანა კარლ ლუდვიგ იოჰანი — ტეშენის ჰერცოგი. ლეოპოლდ ალექსანდერი. ალბრეხტი მაქსიმილიანი. იოზეფი — უნგრეთის პალატინი. კლემენტინე — ორივე სიცილის დედოფალი. ანტონ ვიქტორი — ტევტონთა ორდენის დიდი მაგისტრი. მარია ამალია. იოჰანი. ლუდვიგ იოზეფი. რუდოლფი — ოლმიუცის ფიურსტ-არქიეპისკოპოსი და კარდინალი. Hermann Julius Meyer: Neues Konversations-Lexikon, ein Wörterbuch des allgemeinen Wissens, Band 13, Bibliographischen Institut, 1866, S. 431 F.A. Brockhaus Verlag Leipzig: Allgemeine deutsche Real-Encyklopädie für die gebildeten Stände. Conversations-Lexikon, Band 12, F. A. Brockhaus, 1867, S. 259 Digitalisat Richard Reifenscheid: Die Habsburger – Von Rudolf I. bis Karl I., ISBN 3-85001-484-3 შეგიძლიათ იხილოთ მედიაფაილები თემაზე „რაინერ ავსტრიელი“ ვიკისაწყობში.
Kotaku

Kotaku — ბლოგი, რომელიც ორიენტირებული არის ვიდეო თამაშებზე. კოტაკუ წარმოადგენს მედია კომპანია Gawker Media-ს საკუთრებას და არის Gawker-ის ვებსაიტების ქსელის ნაწილი, სადაც, ასევე შედიან შემდეგი ვებსაიტები: Gizmodo, Lifehacker და Jezebel. დომენი Kotaku.com დარეგისტრირდა 2002 წლის 4 მარტს, ხოლო საიტი მუშაობას შეუდგა 2004 წლის 4 ოქტომბერიდან. მოგვიანებით ვებსაიტი გაეშვა სხვადასხვა ქვეყნებში, მათ შორის ავსტრალიაში, იაპონიაში, ბრაზილიასა და დიდ ბრიტანეთში. Kotaku აქვეყნებს მიმოხილვებსა და პრევიუებსა თამაშების შესახებ და, ასევე სიახლეებს ვიდეო თამაშების ინდუსტრიიდან. ოფიციალური საიტი Kotaku Japan დაარქივებული 2010-05-22 საიტზე Wayback Machine. Kotaku UK Kotaku Australia ↑ Carr, David. „Alexa Ranking“. The New York Times. Alexa Internet. დაარქივებულია ორიგინალიდან — 2014-05-29. ციტირების თარიღი: 22 მაისი, 2016. შეამოწმეთ თარიღის პარამეტრი |accessdate=-ში (დახმარება) ↑ Как уничтожить СМИ руками Халка Хогана "Meduza", 26.05.2016 ↑ Kotaku.com. Alexa Internet. დაარქივებულია ორიგინალიდან — 2012-06-08. ციტირების თარიღი: 27 მაისი, 2009. ↑ David Carr. At These Web Sites, It's a Man's World. The New York Times. დაარქივებულია ორიგინალიდან — 2012-06-08. ციტირების თარიღი: 27 მაისი, 2009.
Smite

SMITE — ონლაინ ვიდეო თამაში, შექმნილი Hi-Rez Studios მიერ, Microsoft Windows-ის, PlayStation 4-ის და Xbox One–ის თვის. Smite-ში მოთამაშე ირჩევს ერთ გმირს ან ღმერთს ბერძნული, ეგვიპტური, რომაული, ინდური, სკანდინავიური, ჩინური, იაპონური ან მეზოამერიკული მითოლოგიიდან და იწყებს არენაზე ბრძოლას. მოთამაშეები ირჩევენ არენას, მოედანს სადაც გაიმართება ბრძოლა, ამის შემდეგ აირჩევენ გმირს ან ღმერთს, სხვადასხვა მითოლოგიიდან, რომლითაც ჩაერთვებიან ბრძოლაში, არჩეულ არენაზე. იქმნება ორი დაპირისპირბული ჯგუფი. ყოველ მოთამაშეს თამაშის დაწყებისას ეძლევა ოქრო (ჩვეულებრივ 1,500) რომ იყიდოს საწყისი ნივთები, რომლებიც აძლიერებენ არჩეული ღმერთის შესაძლებლობებს. მოთამაშის მიზანია გაანადგუროს მტრის კოშკები, ფენიქსები და ბოლოს ტიტანი, ჯგუფი, რომელიც მტრის ტიტანს გაანადგურებს გამარჯვებული გახდება. მოთმაშე რომელიც თამაშს დატოვებს ავტომატურად დეზერტირი ხდება და რამდენიმე საათით ეზღუდება თამაშის შესაძლებლობა. თამაშის დროს ხელმისაწვდომია საერთო ხმოვანი და ბეჭდური ჩათი ჯგუფის წევრებისათვის. გამოსვლის შემდეგ თამაშმა მიიღო საკმაოდ კარგი შეფასება კრიტიკოსებისგან. თამაში ფლობს 83 ქულას Metacritic–ზე და 87.62%–ს GameRankings–ზე, ოფიციალური საიტი ↑ 1.0 1.1 1.2 Smite reviews. ციტირების თარიღი: March 26, 2014. ↑ SMITE. დაარქივებულია ორიგინალიდან — 2016-04-29. ციტირების თარიღი: 2016-06-22. ↑ 3.0 3.1 3.2 Smite reviews. ციტირების თარიღი: March 26, 2014. ↑ SMITE. Metacritic. ↑ 5.0 5.1 Hicks, Tyler. I'm smitten.. Gamespot. ციტირების თარიღი: March 25, 2014. ↑ 6.0 6.1 Jackson, Leah B.. ALMIGHTY BATTLE. IGN. ციტირების თარიღი: March 25, 2014.
ლეოპოლდ II (სრი)

ლეოპოლდ II (გერმ.: Leopold II.; დ. 5 მაისი, 1747, ვენა — გ. 1 მარტი, 1792, ვენა) — საღვთო რომის იმპერიის იმპერატორი და ავსტრიის ერცჰერცოგი 1790–1792 წლებში, ასევე ტოსკანის დიდი ჰერცოგი 1765-1790 წლებში, ჰაბსბურგ-ლოტარინგიის დინასტიის წარმომადგენელი. ლეოპოლდი იმპერატორ ფრანც I შტეფანის და მისი მეუღლის მარია ტერეზიას მეცხრე შვილი იყო. თავდაპირველად ლეოპოლდი მილანის ჰერცოგად იყო გამიზნული, თუმცა უფროსი ძმის, კარლის (1745–1761) ადრეული გარდაცვალების გამო ტაოსკანას დიდი ჰერცოგის მემკვიდრე გახდა. მამსი 1765 წელს გარდაცვალების შემდეგ იგი ტოსკანას მმართველი გახდა. ამ მიზეზის გამო ხშირად ტოსკანას ჰაბსბურგების სეკუნდოგენიტურსაც უწოდებენ. ლეოპოლდმა თავისი მმართველობის დროს ტოსკანაში რამდენიმე რეფორმა გაატარა, რომლებსაც განმანათლებლობის შტრიხი დაჰყვებოდათ, თუმც თავის რეფორმებში ის ისეთი რადიკალური გადაყვეტილებებით არ გამოირჩეოდა როგორც მისი უფროსი ძმა იოზეფი. იოზეფ II-ის მოულოდნელი გარდაცვალების შემდეგ ლეოპოლდი 1790 წლის 9 ოქტომბერს მაინის ფრანკფურტში იმპერატორად იქნა არჩეული და მაინცის კურფიურტს-არქიეპისკოპოსმა ფრიდრიხ იოზეფ კარლ ფონ ერთალმა გვირგვინი დაადგა. მთელი თავისი მეფობა იგი ცდილობდა ძმის დაწყებული რეფორმების შეჩერებას და ძველი ყაიდის აღდგენას. განსაკუთრებით პრობლემატური იყო აჯანყებული უნგრელების და ბელგიელების დაშოშმინება. ლეოპოლდი ამისათვის სამხედრო ზალისმიერი მეთოდების გამოყენებასაც არ ერიდებოდა. 1790 წლის 15 ნოემბერს ლეოპოლდი პრესბურგში, სანქტ-მარტინის ტაძარში უნგრეთის აპოსტოლარულ მეფედ, ხოლო 1791 წლის 6 სექტემბერს პრაღაში სანქტ-ვეიტსის კათედრალში ბოჰემიის მეფედ ეკურთხა. 1791 წლის ზაფხულში მან პრუსიის მეფე ფრიდრიხ ვილჰელმ II-სთან ერთად გამოაქვეყნა ე.წ. “პილნიცის დეკლარაცია”, რომელიც ფაქტობრივად საფრანგეთის რევოლუციური მტავრობისათვის ომის გამოცხადებას უდრიდა. მიუხედავად იმისა, რომ დეკლარაცია ოფიციალურად ომს არ უცხადებდა საფრანგეთს, თავისი რეაქციული სინაარსით მან მეფის ლუი XVI-ის მდგომარეობა კიდევ უფრო გააუარესა. 1792 წელს ლეოპოლდ II მოულოდნელად გარდაიცვალა და იმპერატორი მისი ვაჟი ფრანცი გახდა. ლეოპოლდ II დასაფლავებულია ვენაში, იმპერატორთა საძვალეში (“ტოსკანას საძვალე”). მშობლები: მამა: ფრანც I შტეფანი — იმპერატორი. დედა: მარია ტერეზია — ავსტრიის ერცჰერცოგინია. მეუღლე: 5 აგვოსტო 1765, ინსბრუკი— მარია ლუისა ესპანელი (1745–1762). შვილები: მარია თერეზია - საქსონიის დედოფალი. ფრანც II - იმპერატორი. ფერდინანდ III - ტოსკანას დიდი ჰერცოგი. მარია ანა კარლ ლუდვიგ იოჰანი - ტეშენის ჰერცოგი. ლეოპოლდ ალექსანდერი. ალბრეხტი მაქსიმილიანი. იოზეფი - უნგრეთის პალატინი. კლემენტინე - ორივე სიცილის დედოფალი. ანტონ ვიქტორი - ტევტონთა ორდენის დიდი მაგისტრი. მარია ამალია. იოჰანი. რაინერი - ლომბარდია-ვენეციის ვიცე-მეფე. ლუდვიგ იოზეფი. რუდოლფი - ოლმიუცის ფიურსტ-არქიეპისკოპოსი და კარდინალი. Vovk, Justin C. (2010). In Destiny's Hands: Five Tragic Rulers, Children of Maria Theresa. iUniverse: Bloomington, Ind. ISBN 978-1-4502-0081-3
Cheat Code Central

Cheat Code Central (შემოკლებით CCC, CheatCC) არის ვიდეო თამაშების ვებსაიტი, სადაც, ძირითადად, თავსდება დიდი ოდენობთ ჩიტ-კოდები. იგი, ასევე აქვეყნებს მიმოხილვებს, პრევიუებს, სიახლეებს და სხვადასხვა სტატიებს ვიდეო თამაშების ინდუსტრიიდან. საიტს სფლობს დევიდ ელისონი. გაეშვა 1997 წლის 9 მაისს. 2006 წლის შუა პერიოდში საიტს ყოველთვიურად სტუმრობდა 3 მილიონი ვიზიტორი. ოფიციალური საიტი ↑ "Cheat Code Central.com Site Info". დაარქივებულია ორიგინალიდან — 2016-04-01. ციტირების თარიღი: 22 ივნისი, 2016. ↑ Q1Media Adds Top 3 Gaming Web Site to Select Client List. დაარქივებულია ორიგინალიდან — 2009-03-30. ციტირების თარიღი: 2009-03-30.
ვირჯინია რაჯი

ვირჯინია ელენა რაჯი (ინგლ. Virginia Elena Raggi; დ. 18 ივლისი 1978, რომი, იტალია) — იტალიელი ადვოკატი და 2016-2021 წლებში რომის მერი. რაჯი წარმოადგენდა ანტიკორუფციულ ხუთი ვარსკვლავის მოძრაობას (M5S) და იყო პირველი კანდიდატი ამ პარტიიდან და აგრეთვე პირველი ქალი, რომელიც აირჩიეს რომის მერად. რაჯი დაიბადა და გაიზარდა რომის „Appio Latino“-ს რაიონში და სწავლობდა სამართალზე რომის ტრეს უნივერსიტეტში, "სასამართლო და არასასამართლო სამოქალაქო სამართლის" სპეციალიზაციით. რაჯი ადრე იყო ადგილობრივი რაიონის საბჭოს წევრი სანამ შევიდა „ხუთი ვარსკვლავის მოძრაობაში“, რომის XIV რაიონიდან 2011 წელს. 2013 წლის ადგილობრივი თვითმმართველობის არჩევნების დროს, რაჯი იყო ერთ-ერთი „ხუთი ვარსკვლავის მოძრაობის“ იმ ოთხი წევრიდან, რომლებიც აირჩიეს რომის საკრებულოში. რაჯი და მისი პარტია გავიდა რომის მერის არჩევნებში პირველ ადგილზე კენჭისყრის პირველ ტურში (5 ივნისი 2016), რა დროსაც ქვეყნის მასშტაბით 35-ზე მეტი პროცენტი დააგროვა. რაჯი მეორე რაუნდი (19 ივნისი 2016) მოიგო 67,2 პროცენტით, რაც ნიშნავს 770,000 ამომრჩეველი მის მხარეს იყო. იგი რომის პირველი ქალი მერია. რაჯი თავის ოჯახთან ერთად ცხოვრობს რომის ოტავიას რაიონში. ის M5S წევრი ანდრეა სევერინის (თანაპარტიელი) მეუღლეა, რომელთანაც მას ერთი შვილი ჰყავს (დ. 2009 წელს). ↑ დაარქივებული ასლი. დაარქივებულია ორიგინალიდან — 2016-06-23. ციტირების თარიღი: 2016-06-22. ↑ 2.0 2.1 Rosie Scamell (20 June 2016). „Anti-establishment candidates elected to lead Rome and Turin“. The Guardian. ციტირების თარიღი: 20 June 2016. ↑ 3.0 3.1 3.2 Marco Damilano. (16 March 2016) Virginia Raggi, chi è la donna che spaventa Renzi e Berlusconi Italian. L'Espresso. ციტირების თარიღი: 11 June 2016. ↑ Raggi, Virginia. Chi Sono - Virginia Raggi Italian. Five Star Movement. ციტირების თარიღი: 11 June 2016. ↑ Rosie Scammell, "Rubbish on the streets, corruption in the air: Rome looks for a clean-up candidate", The Guardian, 12 June 2016 ↑ 6.0 6.1 „Five Star Movement candidate Virginia Raggi could become Rome's mayor“. The Age. 5 June 2016. ციტირების თარიღი: 11 June 2016.